wickkiey/tamil-wikipedia-markdown huggingface dataset:
# விக்கிப்பீடியா:உங்களுக்குத் தெரியுமா/ஏப்ரல் 3, 2022


- தாவர உண்ணியான **தும்பிப்பன்றி** (*படம்*) பாலூட்டிகள், பன்றியைப் போன்று குட்டையாகவும், நீண்டும் காணப்படும். இதன் மூக்குப் பகுதி நீண்டும், எதையும் எளிதில் பற்றிக்கொள்ளும் ஆற்றல் வாய்ந்த தும்பிக்கைப் போன்று காணப்படும்.
- முதல் கன்னடப் பேசும் படத்தை இயக்கியவர் **ஒய். வி. ராவ்** ஆவார்.
- **அஸ்வகோசர்** என்பவர் இந்தியத் தத்துவவாதியும், சமசுகிருத கவிஞரும், தருக்கவாதியும் ஆவார்.
- **போர்க்கள கற்பலகை** என்பது பண்டைய எகிப்தின் (கிமு 3,200 - கிமு 3,100) போர்களக் காட்சியைக் கொண்ட முதல் கற்பலகையாகும்.
# கூனாக்



**கூனாக்** என்பது (மலாய்: *Pekan Kunak*; ஆங்கிலம்: *Kunak Town*); மலேசியா, சபா மாநிலம், தாவாவ் பிரிவு, கூனாக் மாவட்டத்தின் தலைநகரம் ஆகும்.  

இந்த நகரில் பெரும்பாலும் பஜாவு பழங்குடி குழுக்கள்; பூகிஸ் மக்கள் வாழ்கிறார்கள். கணிசமான அளவிற்குச் சீனர் சிறுபான்மையினரும் உள்ளனர்.  

இவர்களில் பலர், கூனாக் நகரில் கடைகளை வைத்து நடத்துகின்றனர். தவிர, புறநகர்ப் பகுதிகளில் எண்ணெய்ப்பனை வேளாண்மையிலும் ஈடுபட்டு உள்ளனர். எண்ணெய்ப்பனை கச்சா எண்ணெய் ஏற்றுமதி செய்வதற்கு இங்கு ஒரு துறைமுகமும் அமைக்கப்பட்டு உள்ளது.  

## கல்வி

கூனாக் நகரில் மூன்று உயர்நிலைப் பள்ளிகள் உள்ளன: கூனாக் ஜெயா உயர்நிலைப் பள்ளி; கூனாக் உயர்நிலைப் பள்ளி; மாடாய் உயர்நிலைப் பள்ளி. பல மலாய் தொடக்கப் பள்ளிகளும்; பை செங் எனும் ஒரு சீனத் தொடக்கப் பள்ளியும் உள்ளன.  

இந்த நகரத்திற்கு சில கிலோமீட்டர் தொலைவில், ஒரு மீள்குடியேற்ற திட்டம் உருவாக்கப்பட்டு உள்ளது. கொக்கோஸ் தீவைச் *(Cocos Island)* சேர்ந்த மக்கள் இங்கு மீள்குடியேற்றம் செய்யப்பட்டு உள்ளனர்.  

### பெங்காலான் கூனாக் படகுத் துறை

அந்த மீள்குடியேற்றப் பகுதிக்கு அருகில் ஜிராம் எண்ணெய்ப்பனை தோட்டம் *(Giram Oil Palm Estate)* உள்ளது. கூனாக் நகரத்தில் இருந்து ஐந்து கி.மீ. தொலைவில் பெங்காலான் கூனாக் *(Pengkalan Kunak)* எனும் பகுதியில் ஒரு படகு துறை உள்ளது.  

2002-ஆம் ஆண்டில், 76 படுக்கைகள் கொண்ட ஓர் அரசு மருத்துவமனை இந்த நகரில் கட்டப்பட்டது. தவிர கூனாக் நகரத்தை செம்பூர்ணா நகரத்துடன் இணைக்கும் புதிய நெடுஞ்சாலையும் உருவாக்கப்பட்டு உள்ளது.  

## காட்சியகம்

## மேற்கோள்
# அகமது பின் அலி விளையாட்டரங்கம்


**அகமது பின் அலி விளையாட்டரங்கம்** (*Ahmad bin Ali Stadium*) என்ற பல்நோக்கு விளையாட்டரங்கம் கத்தார் நாட்டின் அல்-ரய்யான் நகரத்தில் அமைந்துள்ளது. அல்-ரய்யான் விளையாட்டரங்கம் என்ற பெயரால் பிரபலமாக அறியப்படுகிறது. தற்போது கால்பந்து போட்டிகளுக்காக பயன்படுத்தப்படுகிறது. 2022 ஆம் ஆண்டு நடைபெறவுள்ள உலகக் கோப்பை கால்பந்து போட்டிகளை நடத்தவும் அகமது பின் அலி விளையாட்டரங்கம் தேர்ந்தெடுக்கப்பட்டுள்ளது. கத்தார் நாட்டின் அல்-ரய்யான் நகரிலுள்ள அல்-ரய்யான் விளையாட்டுக் கழகம் மற்றும் அல்-காரிதியாத் நகரிலுள்ள அல்-காரிதியாத் விளையாட்டுக் கழகம் ஆகியவற்றின் தாயகமாக இந்த அரங்கம் திகழ்கிறது. 1960 ஆம் ஆண்டு முதல் 1972 ஆம் ஆண்டு வரை கத்தாரின் அமீராக இருந்த அகமத் பின் அலி அல் தானியின் நினைவாக இந்த மைதானத்திற்கு அகமது பின் அலி விளையாட்டரங்கம் எனப் பெயரிடப்பட்டது. 2003 ஆம் ஆண்டில் கட்டப்பட்ட முன்னாள் அரங்கம், 21,282 பேர் அமரும் திறன் கொண்டதாகும். 2015 ஆம் ஆண்டில் இவ்வரங்கம் இடிக்கப்பட்டது. புதியதாக கட்டப்பட்டுள்ள அல் ரய்யான் விளையாட்டரங்கம் 40,740 பேர் அமரும் திறன் கொண்டது.  

## 2022 உலகக் கோப்பை போட்டிக்கான விளையாட்டரங்குகள் கட்டுமானம்

பன்னாட்டுக் கால்பந்தாட்டக் கழகங்கள் கூட்டமைப்பின் உலகக் கோப்பை போட்டிகள் கத்தாரில் 2022 ஆம் ஆண்டில் நடைபெற உள்ளன. இதற்காக எட்டு விளையாட்டரங்குகள் தயாரிக்கப்பட்டு வருகின்றன. அவற்றில் அகமது பின் அலி விளையாட்டரங்கமும் ஒன்றாகும்..  

புதிய அல் ரய்யான் விளையாட்டரங்கம் அமைப்பதற்காக முன்னாள் அகமது பின் அலி அரங்கம் 2015 ஆம் ஆண்டில் இடிக்கப்பட்டது. விளையாட்டரங்கம் இடிக்கப்பட்டதால் விளைந்த 90 சதவீத இடிபாடுகள் புதிய அரங்கத்துக்காகவோ அல்லது பொதுக் கலைத் திட்டங்களுக்காகவோ மீண்டும் பயன்படுத்தப்படும் எனவும் திட்டமிடப்பட்டது.  

புதிய மைதானத்தின் கட்டுமானம் 2016 ஆம் ஆண்டின் தொடக்கத்தில் தொடங்கியது. அல்-பலாக் மற்றும் லார்சன் & டூப்ரோ நிறுவனங்களின் கூட்டு முயற்சியால் இது மேற்கொள்ளப்பட்டது. உலகக் கோப்பைக்குப் பிறகு மைதானம் 21,000 இருக்கைகளாகக் குறைக்கப்படும்.  

புதிய அல்-ரய்யான் விளையாட்டரங்கத்தின் திறப்பு விழா 18 டிசம்பர் 2020 ஆம் ஆண்டு டிசம்பர் மாதம் 18 ஆம் தேதியன்று நடந்தது. இந்நாள் கத்தாரின் தேசிய நாளாகும். மேலும், சரியாக இரண்டு ஆண்டுகளுக்கு பின்பு கத்தார் நாடு 2022 உலகக் கோப்பை இறுதிப் போட்டியை நடத்துகிறது. 2020 பிஃபா உலகக் கோப்பைக்காக பயன்படுத்தப்பட்ட இரண்டு மைதானங்களில் இந்த மைதானமும் ஒன்றாகும்.  

2021 ஆம் ஆண்டு நடைபெற்ற பிஃபா அரபு கோப்பை போட்டிகளின் போது இந்த மைதானம் நான்கு போட்டிகளை நடத்தியது  

## 2022 உலகக் கோப்பை கால்பந்து
அகமது பின் அலி விளையாட்டரங்கத்தில் 2022 உலகக் கோப்பையின் போது ஏழு போட்டிகள் நடைபெறுகின்றன.  
| நாள் | நேரம் | அணி. 1 | முடிவு | அணி. 2 | சுற்று | வருகை |
| --- | --- | --- | --- | --- | --- | --- |
| 21 நவம்பர் 2022 | 22:00 | – | , , அல்லது | குழு பி |  |  |
| 23 நவம்பர் 2022 | 22:00 | – | குழு பி |  |  |  |
| 25 நவம்பர் 2022 | 13:00 | , , or | – | குழு பி |  |  |
| 27 நவம்பர் 2022 | 13:00 | – | அல்லது | குழு பி |  |  |
| 29 நவம்பர் 2022 | 22:00 | – | , , அல்லது | குழு பி |  |  |
| 1 டிசம்பர் 2022 | 18:00 | – | குழு எப் |  |  |  |
| 3 டிசம்பர் 2022 | 22:00 | சி குழு வெற்றியாளர் | – | டி குழு இரண்டாமிடம் | 16 ஆவது சுற்று | } |
# இந்தியா-ஆத்திரேலியா விரிவான பொருளாதார ஒத்துழைப்பு ஒப்பந்தம்

சிங்கப்பூரில் கிழக்கு ஆசிய உச்சி மாநாட்டு சந்திப்பு; நவம்பர் 2018.]]  

**இந்தியா-ஆத்திரேலியா விரிவான பொருளாதார ஒத்துழைப்பு ஒப்பந்தம்** (*Australia-India Comprehensive Economic Cooperation Agreement*) இந்திய ஆத்திரேலிய நாடுகளுக்கிடையிலான இருதரப்பு ஒப்பந்தமாகும். 2011 ஆம் ஆண்டு மே மாதத்தில் இரு நாடுகளும் விரிவான பொருளாதார ஒத்துழைப்பு ஒப்பந்தத்திற்கான பேச்சுவார்த்தைகளை தொடங்கின. 2022 ஆம் ஆண்டு ஏப்ரல் மாதம் 2 ஆம் நாளன்று ஆத்திரேலிய நாட்டின் மாரிசனை பிரதிநிதித்துவப்படுத்தும் வர்த்தக அமைச்சர் டான் டெகான் மற்றும் இந்திய மோடி அரசாங்கத்தைப் பிரதிநிதித்துவப்படுத்தும் பியூசு கோயல் ஆகியோரும் ஓர் இடைக்கால ஒப்பந்தத்தில் கையெழுத்திட்டனர்.  

இந்தியா - ஆத்திரேலியா இடையே போடப்பட்டுள்ள இந்த ஒப்பந்தம், பொருளாதார உறவுகளை அடுத்த நிலைக்கு எடுத்துச் செல்லும். நடப்பாண்டு இறுதி மற்றும் 2023-ஆம் ஆண்டு தொடக்கத்தில் விரிவான பொருளாதார ஒத்துழைப்பு பின்பற்றப்பட உள்ளது. இருதரப்புவர்த்தகத்தை மேம்படுத்துவதற்கும், விரிவாக்குவதற்கும் சிறந்த கருவியாக இது இருக்கும் என இந்திய ஏற்றுமதி நிறுவனங்களின் கூட்டமைப்பு தலைவர் ஏ.சக்திவேல் கூறுகிறார்.
# பா. சத்தியசீலன்

**பா. சத்தியசீலன்** (15 சூன் 1938 – 30 சூன் 2001) ஈழத்துக் கவிஞரும், எழுத்தாளரும், மெல்லிசைப் பாடகரும் ஆவார். இலங்கை அரசின் சாகித்ய மண்டலப் பரிசு பெற்றவர். இவரது இருபதிற்கும் மேற்பட்ட நூல்கள் வெளியாகியுள்ளன. குழந்தைகளுக்கான பாடல்களை பெருமளவில் எழுதியுள்ளார். "பாவலவன்" என்ற புனைபெயரிலும் எழுதியுள்ளார்.  

## வாழ்க்கைக் குறிப்பு
சத்தியசீலன் யாழ்ப்பாண மாவட்டம், அல்லைப்பிட்டியில் பாவிலுப்பிள்ளை, விக்டோரியா ஆகியோருக்குப் பிறந்தார். கொழும்புத்துறை ஆசிரியர் பயிற்சிக் கலாசாலையில் படித்து ஆசிரியர் பணிக்குத் தேர்ந்தெடுக்கப்பட்டார். பேராதனைப் பல்கலைக்கழகத்தில் பட்டம் பெற்றார். கவிஞர், பண்டிதர் ஆகிய சிறப்புப் படங்களைப் பெற்றார். கொழும்புத் தமிழ்ச் சங்கம் இவருக்கு "பாவலவன்" என்ற சிறப்புப் பட்டத்தை வழங்கியது. 1970 இல் இவர் நவாலியில் கலாதேவி என்பவரைத் திருமணம் புரிந்தார். இவர்களுக்கு நான்கு பிள்ளைகள்.  

சிறுவர்களுக்கான கவிதை இலக்கியங்களை ஆக்குவதில் சிறந்து விளங்கினார். இலங்கை வானொலியிலும், கவியரங்குகளிலும் இவர் கலந்து கொண்டு கவிதைகளைப் படைத்திருக்கிறார்.  

## எழுதிய நூல்கள்
- தமிழ்ப் பரிசு (1967)
- பா (கவிதைகள் தொகுப்பு, 1968)
- பாட்டுக் கூத்து (1976)
- மழலைத் தமிழ் அமிழ்தம் (ரமணியின் ஓவியங்களுடன், 1978)
- சந்தனப் பொட்டுச் சுந்தரம்பிள்ளை (1979)
- தலை காத்த தலைமயிர் (1985)
- கப்பல் (1985)
- பன்றியாரை வென்றுவிட்ட பாட்டியம்மா (189)
- பாட்டு விளையாட்டு (1989)
- அல்லைப்பிட்டியம்பதி அருளப்பர் அம்மானை (கிறித்தவ இலக்கியம், 1989)
- உலகினார்க்கு ஓர் உடன்பிறப்பு: சார்ள்ஸ் டிஃபுக்கோ (கிறித்தவ இலக்கியம், 1990)
- பைபிள் கதைகள் (1991)
- பாட்டு (சிறுவர் பாடல்கள், 1991)
- உயிர் காத்த ஓவியம் (1991)
# கூடாட்



**கூடாட்** என்பது (மலாய்: *Pekan Kudat*; ஆங்கிலம்: *Kudat Town*; சீனம்: *博福特*) மலேசியா, சபா மாநிலம், கூடாட் பிரிவு, கூடாட் மாவட்டத்தின் தலைநகரம் ஆகும்.  

சபா மாநிலத்தின் தலைநகரமான கோத்தா கினபாலுவில் இருந்து 190 கி.மீ. தொலைவில், கூடாட் தீபகற்பத்தில் அமைந்து உள்ளது. அத்துடன் போர்னியோ தீவின் உச்ச மட்ட வடக்குப் பகுதி கிராமமான தஞ்சோங் சிம்பாங் மெங்காயாவ் *(Tanjung Simpang Mengayau)* கிராமத்திற்கு மிக அருகில் உள்ளது.  

### கூடாட் பிரிவின் மக்கள்தொகை

2010-ஆம் ஆண்டு நிலவரப்படி, கூடாட் பிரிவின் மக்கள்தொகை 186,516. இது சபாவின் மொத்த மக்கள்தொகையில் சுமார் 6 விழுக்காடு ஆகும். பெரும்பாலும் ருங்குஸ் *(Rungus)* மக்கள் வாழ்கின்றனர்.  

## வரலாறு

1752-ஆம் ஆண்டில், ஒரு பிரித்தானியக் கடற்படை மணிலாவை ஸ்பானிய காலனித்துவத்தில் இருந்து தற்காலிகமாகக் கைப்பற்றியது. மேலும் சிறையில் அடைக்கப்பட்டு இருந்த சூலு சுல்தானையும் விடுவித்தது.  

அதற்கு நன்றிக் கடனாக, பாங்கி *(Banggi)* மற்றும் பலம்பாங்கான் *(Balambangan)* தீவுகளுடன்; போர்னியோவின் வடக்குக் கடற்கரையின் ஒரு பகுதியையும் சூலு சுல்தான் பிரித்தானியருக்குக் கொடுத்தார்.  

### புதிய குடியேற்றம்

1881-ஆம் ஆண்டு கூடாட் நகரத்தில் பிரித்தானியர்களின் குழுவினர், சில புரூணை மலாய்க்காரர்களுடன் கூடாட் பகுதியில் தரை இறங்கினர். கூடாட் பகுதியில் இருந்த நிலத்தைச் சுத்தம் செய்தனர். 1882-ஆம் ஆண்டு, போர்னியோ வடக்கு போர்னியோ நிறுவனம் தோற்றுவிக்கப்பட்டது.  

கூடாட் நகரத்தைப் பிரித்தானியர்கள், அவர்களின் புதிய குடியேற்றத்தின் தலைமையகமாக மாற்றி அமைத்தார்கள். அதற்கு அவர்கள் பிரித்தானிய வடக்கு போர்னியோ என்று பெயர் வைத்தார்கள்.  

## பொது

கூடாட் பிரிவிற்குள் உள்ள மிகப்பெரிய நகரம் கூடாட். அதுவே முக்கியப் போக்குவரத்து மையம் ஆகும். கூடாட் நகரத்தின் துறைமுகம் வழியாகக் கூடாட் பிரிவுக்கு ஏற்றுமதி இறக்குமதிச் சரக்குகள் கொண்டு செல்லப் படுகின்றன. இந்தப் பிரிவில் ஒரே ஒரு விமான நிலையம் மட்டுமே உள்ளது.  

சபாவில் உள்ள மற்ற நகரங்களான கோத்தா கினபாலு; பெனாம்பாங்; தாவாவ்; பாப்பார்; தெனோம் போன்ற நகரங்களைப் போலவே, கூடாட் நகரிலும் தொடக்கக் காலத்தில் இருந்தே சீன ஹக்கா மக்கள் மிகையாக வாழ்ந்து வருகின்றனர்.  

### சுத்தமான கடற்கரைகள்

கூடாட் அதன் கடற்கரைகளுக்குப் பிரபலமானது. சபா மாநிலத்தில் மாசு அடையாத கடற்கரைகள் இந்தக் கூடாட் நகரில்தான் உள்ளன.  

பாக் பாக் *(Bak Bak)*, பாசிர் பூத்தே, கலாம்புனியான் *(Kalampunian),* தொருங்குங்கான் *(Torungkungan)* ஆகியவை மிகவும் பிரபலமான கடற்கரைகளாகும்.  

## மேற்கோள்
# வடமதுரை சட்டமன்றத் தொகுதி


**வடமதுரை சட்டமன்றத் தொகுதி** என்பது இந்தியாவின் தமிழ்நாட்டின், திண்டுக்கல் மாவட்டத்தில் இருந்த ஒரு சட்டமன்றத் தொகுதியாகும்.  

## தமிழ்நாடு மாநிலம்
| 1971 | க. நாகராசன் | தி.மு.க | } |
| --- | --- | --- | --- |

## சென்னை மாநிலம்
| 1967 | பா. தம்பி நாயக்கர் | இதேகா |  |
| --- | --- | --- | --- |
| 1962 | எம். மருதநாயகம் பிள்ளை | இதேகா |  |
| 1957 | தி. திருமலைமுத்து வீரசக்கய்யா திருவேங்கடசாமி | சுயேட்சை |  |
| 1952 | சின்னச்சாமி நாயுடு | இதேகா | } |

## தேர்தல் முடிவுகள்

### 1971
**தமிழ்நாடு சட்டமன்றத் தேர்தல், 1971: வடமதுரை**

| கட்சி | வேட்பாளர் | வாக்குகள் | விழுக்காடு |  |
| --- | --- | --- | --- | --- |
| திமுக | **க. நாகராசன்** | **35,989** | **58.75%** |  |
| இ.தே.கா | எஸ். இராஜேந்திரன் | 25,270 | 41.25% | } |

### 1967

### 1962

### 1957
**சென்னை மாநில சட்டமன்றத் தேர்தல், 1957: வடமதுரை**

| கட்சி | வேட்பாளர் | வாக்குகள் | விழுக்காடு |  |
| --- | --- | --- | --- | --- |
| சுயேட்சை | **தி. திருமலைமுத்து வீரசக்கையா திருவேங்கடசாமி நாயக்கர்** | **13,996** | **44.00%** |  |
| இதேகா | எஸ். சின்னசாமி நாயுடு | 12,275 | 38.59% |  |
| பிரஜா சோசலிச கட்சி | ஆர். கோபாலகிருஷ்ண ரெட்டியார் | 3,707 | 11.65% |  |
| சுயேட்சை | தி. இரமலிங்கம் | 1,830 | 5.75% | } |
### 1952
**சென்னை மாநில சட்டமன்றத் தேர்தல், 1957: வடமதுரை**

| கட்சி | வேட்பாளர் | வாக்குகள் | விழுக்காடு |  |
| --- | --- | --- | --- | --- |
| இதேகா | **சின்னசாமி நாயுடு** | **22,745** | **62.97%** |  |
| சோசலிஸ்ட் கட்சி | சீனிவாசன் | 8,205 | 22.71% |  |
| கிசான் மஸ்தூர் பிரஜா கட்சி | பி. வெங்கடராமதாஸ் | 5,173 | 14.32% | } |
# கோலா பென்யூ



**கோலா பென்யூ** என்பது (மலாய்: *Pekan Kuala Penyu*; ஆங்கிலம்: *Kuala Penyu Town*) மலேசியா, சபா மாநிலம், உட்பகுதி பிரிவு, கோலா பென்யூ மாவட்டத்தின் தலைநகரம் ஆகும். கடசான்; டூசுன் தத்தானா (*Dusun Tatana*) எனும் இனக் குழுவினரை அதிகமாகக் கொண்ட நகரம்.  

சபா மாநிலத்தின் தலைநகரமான கோத்தா கினபாலுவில் இருந்து 105 கி.மீ. தொலைவில், கலியாஸ் தீபகற்பத்தில் *(Klias Peninsula)* அமைந்து உள்ளது. ஒரு காலத்தில் இந்த நகரம் சதுப்பு நிலக் காடுகளால் மூடப்பட்டு இருந்தது.  

## பொது

தெற்கு பிலிப்பீன்சு; சூலு தீவுக் கூட்டம்; மிண்டனாவோ தீவு போன்ற இடங்களில் இருந்து கணிசமான எண்ணிக்கையில் சட்டவிரோதமாகக் குடியேறியவர்கள் பலர் உள்ளனர்.  

கோலா பென்யூ அதன் கடற்கரைகளுக்குப் பிரபலமானது. குறிப்பாக தெம்புரோங் *(Tempurung)* கடற்கரை, சவாங்கான் *(Sawangan)* கடற்கரை மற்றும் சுங்கை லாபுவான் *(Sungai Labuan)* கடற்கரைகள்.  

### லபுவான் தீவின் நுழைவாயில்

பெரும்பாலான கோலா பென்யூ மக்கள் விவசாயிகள் ஆகும். இளைய தலைமுறையினர் நகரங்களுக்கு குடிபெயர்கின்றனர். பெரும்பான்மை மக்கள் கிறிஸ்தவம் அல்லது இஸ்லாத்தை தழுவுகிறார்கள் அல்லது பின்பற்றுகிறார்கள். சிலர் இன்னும் ஆன்ம வாதத்தைப் கடைபிடித்து வருகின்றனர்.  

லபுவான் தீவின் முக்கிய நுழைவாயில் பட்டினமாகக் கோலா பென்யூ அமைந்து உள்ளது.  

## காட்சியகம்

## மேற்கோள்
# வில்ஹெம் ஆஸ்ட்வால்டு



**பிரெட்ரிக் வில்ஹெல்ம் ஆஸ்ட்வால்டு** (Wilhelm Friedrich Ostwald) (2 செப்டம்பர் 1853 - 4 ஏப்ரல் 1932) ஒரு பால்டிக் செருமானிய வேதியியலாளர் மற்றும் தத்துவவாதி ஆவார் . ஜேக்கபஸ் யாக்கோபசு என்றிக்கசு வான் தோஃப், வால்டர் நெர்ன்ஸ்ட் மற்றும் சுவாந்தே அறீனியசு ஆகியோருடன் இயற்பியல் வேதியியல் துறையின் நிறுவனர்களில் ஒருவராக ஆஸ்ட்வால்டு புகழ் பெற்றார். வினைவேகமாற்றம், வேதியியற் சமநிலை மற்றும் வினை வேகம் ஆகிய துறைகளில் அறிவியல் பங்களிப்புக்காக 1909 ஆம் ஆண்டில்வேதியியலுக்கான நோபல் பரிசு பெற்றார்.  

1906 ஆம் ஆண்டில் கல்வி வாழ்க்கையில் இருந்து ஓய்வு பெற்றதைத் தொடர்ந்து, ஆஸ்ட்வால்டு தத்துவம், கலை மற்றும் அரசியலில் அதிக ஈடுபாடு கொண்டார். இந்த ஒவ்வொரு துறையிலும் அவர் குறிப்பிடத்தக்க பங்களிப்பைச் செய்தார்.  

## தொடக்க கால வாழ்க்கை மற்றும் கல்வி
ஆஸ்ட்வால்டு பால்டிக் ஜெர்மன், உருசியப் பேரரசின் (இப்போது லாட்வியா ) மாஸ்டர்-கூப்பர் காட்ஃபிரைட் வில்ஹெல்ம் ஆஸ்ட்வால்டு (1824-1903) மற்றும் எலிசபெத் லுக்கல் (1824-1903) ஆகியோருக்குப் பிறந்தார். யூஜென் (1851-1932) மற்றும் காட்ஃபிரைடுக்கு முன் (1855-1918) பிறந்த மூவரில் நடுவில் பிறந்த குழந்தையாக இருந்தார். ஆஸ்ட்வால்டு சிறுவயதில் அறிவியலில் ஆர்வத்தை வளர்த்துக் கொண்டதோடு குறிப்பாக பட்டாசு மற்றும் புகைப்படம் எடுத்தல் தொடர்பாக தனது வீட்டில் சோதனைகளை நடத்தினார். டோர்பட்டில் இருந்த காலத்தில், ஆஸ்ட்வால்டு மானிடவியல், கலைகள் மற்றும் தத்துவம் ஆகியவற்றில் குறிப்பிடத்தக்க வெளிப்பாட்டைக் கொண்டிருந்தார், இது 1906 ஆம் ஆண்டு கல்வியில் இருந்து ஓய்வு பெற்ற பிறகு அவரது முயற்சிகளின் மையமாக மாறியது. கார்ல் இசுமித்தின் ஆய்வகத்தில் தனது பணிக்கு கூடுதலாக, ஆஸ்ட்வால்டு பல்கலைக்கழகத்தின் இயற்பியல் நிறுவனத்தில் ஆர்தர் வான் ஓடிங்கனுடன் படித்தார். டோர்பட் உயர்நிலைப் பள்ளியில் கணிதம் மற்றும் அறிவியலைக் கற்பிப்பதன் மூலம் அவர் சிறிது காலம் தன்னை நிர்வகித்துக் கொண்டார்.  

ஆஸ்ட்வால்டு வேதி நாட்டம் மற்றும் வேதிச்சேர்மங்களை உருவாக்கும் வினைகள் பற்றிய கேள்விகளில் ஆழ்ந்த அக்கறை கொண்டிருந்தார். அந்த நேரத்தில் வேதியியலாளர்கள் எதிர்கொண்ட மையக் கோட்பாட்டு கேள்வி இதுதான். அவரது ஆரம்பகால வேலையின் ஒரு பகுதியாக, ஆஸ்ட்வால்ட் ஒரு முப்பரிமாண இணைப்பு அட்டவணையை உருவாக்கினார், இது வெப்பநிலையின் விளைவுகளையும் அமிலங்கள் மற்றும் காரங்களின் தொடர்பு மாறிலிகளையும் கணக்கில் எடுத்துக் கொண்டது. ஆஸ்ட்வால்டு தனது முனைவர் பட்ட ஆய்வை 1878 இல் டோர்பட் பல்கலைக்கழகத்தில் வெளியிட்டார், கார்ல் இசுமித்து இவரது ஆய்வறிக்கை ஆலோசகராக இருந்தார் . இவரது முனைவர் பட்ட *ஆய்வேடு Volumchemische und Optisch-Chemische Studien* ("வால்யூமெட்ரிக் மற்றும் ஆப்டிகல்-கெமிக்கல் ஸ்டடீஸ்") என்ற தலைப்பில் இருந்தது. 1879 ஆம் ஆண்டில், இவர் கார்ல் ஷ்மிட்டின் ஊதிய உதவியாளரானார்.  

### ஆஸ்ட்வால்டின் நீர்த்தல் விதி
ஆஸ்ட்வால்டு நீர்த்துப்போதல் கோட்பாட்டின் மீது குறிப்பிடத்தக்க ஆராய்ச்சியை மேற்கொண்டார், இது சில சமயங்களில் "ஆஸ்ட்வால்டின் நீர்த்தல் விதி" என்று குறிப்பிடப்படும் விதியின் கருத்தாக்கத்திற்கு வழிவகுத்தது. இந்த கோட்பாடு ஒரு வலிமை குறைந்த மின்பகுளியின் செயல்பாடு நிறைத்தாக்கக் கொள்கைகளைப் பின்பற்றுகிறது, இது எல்லையற்ற அளவிற்கு நீர்த்துப்போகும்போது விரிவாகப் பிரிக்கப்படுகிறது. வலிமை குறைந்த மின்பகுளிகளின் இந்தப் பண்பை மின்வேதியியல் தீர்மானங்கள் போன்ற சோதனை முறையில் காணலாம்.
# லெட்சுமி நரசிம்மர் கோயில், திருவள்ளூர்



**இலக்குமி நரசிம்மர் கோயில்** (**Lakshmi Narasimhar Temple**) தமிழ்நாட்டின் திருவள்ளூர் மாவட்டம், திருவள்ளூர் வட்டம், கடம்பத்தூர் ஊராட்சி ஒன்றியம் உள்ள *நரசிங்கபுரம்* எனும் கிராமத்தில் அமைந்துள்ளது. இக்கோயில் திருவள்ளூரிலிருந்து 22 கிலோ மீட்டர் தொலைவிலும், சென்னையிலிருந்து 55 கிலோ மீட்டர் தொலைவிலும் மற்றும் அரக்கோணத்திலிருந்து 25 கிலோ மீட்டர் தொலைவிலும் உள்ளது. இக்கோயில் பிற்காலச் சோழர்களாலும், விஜயநகர மன்னர்களாலும் பராமரிக்கப்பட்டது.  

## கல்வெட்டுக்கள்
இக்கோயிலிலும், சுற்றிலும் 14 கல்வெட்டுக்கள் உள்ளது. அதில் இரண்டு பிற்காலச் சோழர்கள் காலத்தியது ஆகும். 12 கல்வெட்டுக்களில் பெரும்பாலும் விஜயநகர பேரரசர் அச்சுத தேவ ராயன் காலத்தியதாகும்.  

## இதனையும் காண்க
- யாதகிரி லெட்சுமி நரசிம்மர் கோவில்
# கோயா மக்கள்



**கோயா மக்கள்** (**Koya**) இந்தியாவின் ஆந்திரப் பிரதேசம், தெலங்காணா, ஒடிசா மற்றும் சத்தீஸ்கர் மாநிலங்களின் மலைப்பகுதிகளில் வாழும் பழங்குடி மககள் ஆவார். இம்மக்கள் திராவிட மொழிகளில் ஒன்றான கோயா மொழி பேசுகின்றனர். இம்மொழி கோண்டி மொழிக்கு நெருக்கமானது. கல்வி, பொருளாதாரம் மற்றும் வேலைவாய்ப்பில் கோயா மக்களை இந்திய அரசு பட்டியல் பழங்குடி வகுப்பில் (SCHEDULED TRIBES) சேர்த்துள்ளனர்.  

## வாழிடங்கள்
கோயா மக்கள் வடகிழக்கு தெலங்காணா, வடக்கு ஆந்திரப் பிரதேசம், தெற்கு சத்தீஸ்கர், தென்மேற்கு ஒடிசாவின் மலைப்பாங்கான பகுதிகளில் வாழ்கின்றனர்.  

## இதனையும் காணக
- கோயா மொழி
- இந்தியாவின் பட்டியலிடப்பட்ட பழங்குடிகள்
- கோண்டு மக்கள்
# மெய்தும் பிரமிடு



**மெய்தும் பிரமிடு** (**Meidum**, **Maydum** or **Maidum**), பண்டைய வடக்கு எகிப்தில் அமைந்த தொல்லியல் களம் ஆகும். இத்தொல்லியல் களத்தில் *மெய்தும் பிரமிடு* போன்ற பெரிய பிரமிடுகளும் மற்றும் செங்கற்களால் கட்டப்பட்ட *மஸ்தபா* எனும் நித்திய வீடுகளும் கொண்டது. இத்தொல்லியல் கட்டிட அமைப்புகள் தற்போது சிதைந்த நிலையில் உள்ளது. மெய்தும் பிரமிடு, கெய்ரோ நகரத்திற்கு தெற்கில் 72 கிலோ மீட்டர் தொலைவில் அமைந்துள்ளது.  

பழைய எகிப்திய இராச்சியத்தை 24 ஆண்டுகள் ஆண்ட மூன்றாம் வம்சத்தின் இறுதி மன்னர் ஹுனிக்காக (ஆட்சிக் காலம்: கிமு 2637 - கிமு 2613) மெய்தும் பிரமிடு கட்டத் துவங்கப்பட்டது.மெய்தும் பிரமிடை படிக்கட்டு பிரமிடுவாக நான்காம் வம்சத்தின் முதல் மன்னர் சினெபெரு கட்டி முடித்தார்.  

## அகழாய்வுகள்
மெய்தும் பிரமிடின் அமைவிடத்தின் வரைபடம்]]  
மெய்தும் பிரமிடு தொல்லியல் களத்தை முதன்முதலில் ஜான் சே பெர்ரிங் என்பவர் 1837-இல் அகழாய்வு செய்தார். பின்னர் 1843ல் கார்ல் ரிச்சர்டு லெப்சிஸ் அகழாய்வு செய்தார். பின்னர் 19-ஆம் நூற்றாண்டில் பிளிண்டர் பெட்ரீ இத்தொல்லியல் வளாகத்தில் நினைவுக் கோயில் ஒன்றை கண்டுபிடித்தார். 1920-ஆம் ஆண்டில் லூடிங் போர்ச்சர்டு, ஆலன் ரோவ் மற்றும் 1970-இல் அலி எல் கோலி இத்தொல்லியல் களத்தை அகழாய்வு செய்தனர்.  
## மெய்து பிரமிடு கட்டிட அமைப்பு
மெய்தும் பிரமிடின் உயரம் 213 அடி அல்லது 65 மீட்டர் அல்லது 175 முழமும், அடித்தளம் 472 அடி அல்லது 144 மீட்டர் அல்லது 275 முழமும் கொண்டது. இப்பிரமிடு படிக்கட்டு பிரமிடு வகையைச் சேர்ந்தது.  

## படக்காட்சிகள்

## இதனையும் காண்க
- ஜோசெர் பிரமிடு
- எகிப்தின் பிரமிடுகள் பட்டியல்
- பண்டைய எகிப்தியக் கட்டிடக்கலை
# இந்தியத் தும்பு வாரியம்

**இந்தியத் தும்பு வாரியம்** (*Coir Board of India*) என்பது இந்திய அரசாங்கத்தால் தென்னை நார் தொழில் சட்டம் 1953 (எண். 45 இன் 1953) இன் கீழ் இந்தியாவில் தென்னை நார் (தேங்காய் நார்) தொழிலின் முன்னேற்றம் மற்றும் மேம்பாட்டிற்காக நிறுவப்பட்ட ஒரு சட்டப்பூர்வ அமைப்பாகும்.  

## பின்னணி
இந்தியத் தும்பு வாரியம் கொச்சி மற்றும் ஆலப்புழாவினை அடிப்படையாகக் கொண்டு அமைந்துள்ளது. இந்த வாரியத்தின் தலைமை அலுவலகம் கொச்சியிலும், ஆராய்ச்சி மற்றும் பயிற்சி அலுவலகம் ஆலப்புழா மற்றும் பெங்களூரிலும் அமைந்துள்ளது. தென்னை நார் தொழில் இந்தியாவின் பாரம்பரிய தொழில்களில் ஒன்றாகும். இது தென்னை விவசாயிகளின் பொருளாதார ரீதியாக முக்கியமானது ஆகும்.  தென்னை நார் வாரியமானது இந்தியாவின் பல்வேறு பகுதிகளில், குறிப்பிடத்தக்க அளவில் தென்னைப் பயிரிடப்படும் இடங்களில் பிராந்திய அலுவலகங்களைக் கொண்டுள்ளது. தென்னை தும்பு தொழில்துறையின் மேம்பாடு, ஆராய்ச்சி, கல்வி மற்றும் பயிற்சி ஆகியவற்றிற்காக இந்த வாரியம் செயல்படுகிறது. குறு, சிறு மற்றும் நடுத்தர தொழில்கள் அமைச்சகத்தின் கீழ் இந்த வாரியம் செயல்படுகிறது.  

தென்னை நார் தொழிலில் சுமார் 7 இலட்சத்திற்கும் அதிகமான (700,000) தொழிலாளர்கள் பணிபுரிகின்றனர். இவர்களில் பெரும்பாலோர் சமூகத்தின் பொருளாதார ரீதியாக நலிந்த பிரிவைச் சேர்ந்த கிராமப்புற மக்களாவார்கள்.  

தென்னை தும்பு வாரியம் அனைத்துலக் இயற்கை இழைகள் ஆண்டான 2009ஐ சிறப்பாகக் கொண்டாடியது.  

## திட்டம்
- தென்னை நார் வளர்ச்சித் திட்டம்
- பாரம்பரிய தொழில்களின் மறுசீரமைப்புக்கான நிதித் திட்டம்
- பிரதம மந்திரியின் வேலைவாய்ப்பு உருவாக்கும் திட்டம்
- புதுமை, கிராமப்புற தொழில்கள் மற்றும் தொழில்முனைவு ஆகியவற்றை மேம்படுத்துவதற்கான ஒரு திட்டம்

## தலைவர்
இந்தியத் தும்பு வாரியத்தின் தற்போதைய தலைவராக டி. குப்புராமு உள்ளார்.  

-
# பாப்பார்



**பாப்பார்** என்பது (மலாய்: *Pekan Papar*; ஆங்கிலம்: *Papar Town*) மலேசியா, சபா மாநிலம், மேற்கு கரை பிரிவு, பாப்பார் மாவட்டத்தின் தலைநகரம் ஆகும். கடசான் - டூசுன்; புரூணை மலாய்க்காரர் (*Bruneian Malay*); பஜாவு ஆகிய இனக் குழுவினரைப் பெரும்பான்மையாகக் கொண்ட நகரம்.  

இந்த நகரம் சபா மாநிலத் தலைநகரான கோத்தா கினபாலுவில் இருந்து 38 கி.மீ. தெற்கே அமைந்து உள்ளது. இந்த நகரத்தில் ஓர் இரயில் நிலையம் உள்ளது. சபா மாநில இரயில் சேவையின் (*Sabah State Railway*) முக்கிய நிறுத்தங்களில் ஒன்றாக அந்த நிலையம் விளங்குகிறது.  

இந்தப் பாப்பார் நகரம், குரோக்கர் மலைத்தொடரை (*Crocker Range*) நோக்கி, தாழ்வான கடலோரப் பகுதிகளால் சூழப்பட்டு உள்ளது. இங்குள்ள தாழ்வு நிலப் பகுதிகள் நெல் சாகுபடிக்குப் பாரம்பரியமாகப் பயன்படுத்தப்பட்டு வருகின்றன. நெல் சாகுபடியில் பெரும்பாலும் பழங்குடி மக்களே ஈடுபட்டு உள்ளனர்.  

## பொது

புரூணை மலாய்க்காரர்கள் பெரும்பாலும் பாப்பார் நகரத்தில் உள்ள பெனோனி *(Benoni),* புவாங் சாயாங் *(Buang Sayang),* பொங்கவான் *(Bongawan),* கம்போங் லாவுட் *(Kampung Laut),* கெலனாகான் *(Kelanahan),* தாக்கிஸ் *(Takis),* கிமானிஸ் *(Kimanis)* மற்றும் கினாருட் *(Kinarut)* கிராமங்களில் வாழ்கின்றனர்.  

கடசான் - டூசுன் இனத்தவர் ரம்பாசான் *(Rampazan),* லிம்பாகாவ் (*Limbahau),* கினாருட் *(Kinarut),* கோபிம்பினான் *(Kopimpinan),* லாகுட் *(Lakut),* மொண்டலிபாவ் *(Mondolipau),* கினுத்தா *(Kinuta),* புங்குக் *(Bungug),* படவான் *(Padawan),* கொய்டுவான் *(Koiduan),* உலு கிமானிஸ் *(Ulu Kimanis),* சும்பிலிங் *(Sumbiling)* மற்றும் லிம்புதுங் *(Limputung)* ஆகிய கிராமங்களில் வாழ்கின்றனர்.  

பஜாவ் இன மக்கள் பெங்காலாட் பெசார் *(Pengalat Besar),* பெங்காலட் கெச்சில் *(Pengalat Kecil),* காவாங் *(Kawang),* கோலா *(Kuala),* சுங்கை பாடாங் *(Sg Padang)* மற்றும் பெரிங்கிஸ் *(Beringgis)* ஆகிய கிராமங்களில் வாழ்கின்றனர். கணிசமான அளவிற்கு சீனர்களும் சிறுபான்மையினராக உள்ளனர்.  

### நிப்பா பனை மரக் காடுகள்

பல்வகையான பழத் தோட்டங்கள் உள்ளன. அவை பெரும்பாலும் சீனச் சிறுபான்மை இனத்தவருக்குச் சொந்தமாக உள்ளன.  

பாப்பார் ஆறு கடலில் கலக்கும் தென் கரையில், சதுப்புநிலக் காட்டுப் பகுதியில் பாப்பார் நகரம் அமைந்து உள்ளது. நிப்பா எனும் உப்பு நீர் பனை மரக் காடுகளும் இங்கு நிறையவே உள்ளன.  

கோத்தா கினபாலு நகரத்திற்கு அருகாமையில் இந்த நகரம் இருப்பதால், கோத்தா கினபாலுவின் நவீன வளர்ச்சித் தாக்கங்களும், இந்த நகரைப் பெரிதும் பாதித்து வருகின்றன. இந்த நகரம் அண்மைய ஆண்டுகளில் கணிசமான வளர்ச்சியைக் கண்டுள்ளது. ஆனாலும் அதன் சில பழைய கட்டிடங்கள் மற்றும் வரலாற்றுத் தன்மைகள் இன்னும் பாதுகாக்கப் படுகின்றன.  

## காலநிலை

பாப்பார் ஒரு வெப்பமண்டல மழைக்காட்டுக் காலநிலையைக் கொண்டது. அதனால் ஆண்டு முழுவதும் அதிகமாக மழை பெய்யும்.  

## காட்சியகம்

## மேற்கோள்
# கோபேந்திரராஜா


**கோபேந்திர-ராஜா** (*Gopendraraja*) (ஆட்சி சுமார் 771-784 பொ.ச.) வடமேற்கு இந்தியாவில் இன்றைய இராஜஸ்தானின் சில பகுதிகளை ஆண்ட சௌகான் வம்சத்தைச் சேர்ந்த ஒரு இந்திய மன்னராவார். இவர் கோபேந்திரகன் என்றும் அழைக்கப்படுகிறார்.  

கோபேந்திரன் தனது சகோதரன் முதலாம் சந்திரராஜாவுக்குப் பின் சகாமன மன்னனாக ஆனார். பிருத்திவிராச் சௌகானின் வரலாற்றைக் கூறும் நாட்டுப்புறக் கதையான "பிருத்விராஜ விஜயம்" என்பதின்படி,முதலாம் விக்ரகராஜா இவர்களின் தந்தையாக அறியப்படுகிறார். இருப்பினும், பிற்கால *ஹம்மிர* மகாகாவ்யம் இவர்களின் தந்தை விக்ரகராஜாவின் மூதாதையர் நரதேவன் என்று கூறுகிறது.  

கோபேந்திரன் ஒரு சுல்தான் பெக் வாரிசாவை போரில் தோற்கடித்ததாக *பிரபந்த-கோசம்* கூறுகிறது. பெக் வாரிசா அரபுத் தளபதி முகமது பின் காசிமின் அடிமையாக இருந்திருக்கலாம் என்று வரலாற்றாசிரியர் ஆர்.பி. சிங் கருதுகிறார்.  

கோபேந்திரனுகுப் பிறகு இவரது மருமகன் முதலாம் சந்திரராஜாவின் மகனான முதலாம் துர்லபராஜா முதலாம் துர்லபராஜா அரியணை ஏறினார்.
# மு. வேதாசலம்



**மு. வேதாசலம்** (*M. Vedachalam*)(பிறப்பு 26 சூன் 1927) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சென்னை இராயபுரத்தினைச் சார்ந்தவர். சென்னை மாநகரின் துணை தந்தையாகவும் பதவி வகித்துள்ளார். 1967 மற்றும் 1971 ஆகிய ஆண்டுகளில் தமிழ்நாடு சட்டமன்றத் தேர்தலில் சென்னை, வண்ணாரப்பேட்டை சட்டமன்றத் தொகுதியில் திராவிட முன்னேற்றக் கழக வேட்பாளராகப் போட்டியிட்டு வெற்றிபெற்றார்.  

## தேர்தல் செயல்பாடு
## 1967

## 1971
# முதலாம் விசய மாணிக்கியா


**முதலாம் விசய மாணிக்கியா** (*Vijaya Manikya* I) (இறப்பு சுமார் 1488 பொ.ச.) 15 ஆம் நூற்றாண்டின் பிற்பகுதியில் சிலகாலம் திரிபுரா இராச்சியத்தை ஆண்ட மாணிக்கிய வம்ச அரசனாவார்.  

இவருக்கு சிறுவயதாக இருக்கும்போது இவரது தந்தையாக இருந்திருக்கக்கூடிய இவரது முன்னோடி பிரதாப் மாணிக்கியாவின் படுகொலைக்குப் பின்னர் பதவிக்கு வந்தார். பொ.ச.1488 ஆம் ஆண்டில் வெளியிடப்பட்ட ஒரு செப்புத் தகடு இவரது பெயருடன் பொறிக்கப்பட்டுள்ள போதிலும், இவரது ஆட்சிக்கான காலக்கெடுவை வழங்குகிறது என்றாலும், இவரது ஆட்சி திரிபுராவின் அரச வரலாற்றைக் கூறும் "ராஜ்மாலா" வில் இருந்து தவிர்க்கப்பட்டுள்ளது. 'ராஜ்மாலா' இவரை அதே பெயரில் உள்ள இவரது மிகவும் பிரபலமான உறவினரான இரண்டாம் விசய மாணிக்கியாவுடன் குழப்பி, இவரது வாழ்க்கையின் சில விவரங்களை பிந்தையவருடன் முரண்பட்டதாகக் காட்டுகிறது.  

இவர் தனது ஆட்சியை தனது தாய்வழி மாமாவும், இராச்சியத்தின் உண்மையான சக்தியாக இருந்த இராணுவத் தலைவருமான தைத்யநாராயணனின் கட்டுப்பாட்டில் கழித்ததாகத் தெரிகிறது. பிந்தையவர் தனது மகளையும் இவருக்குத் திருமணம் செய்து வைத்தார். இருப்பினும், இவர் சிறிது காலம் மட்டுமே ஆட்சி செய்து இளமையிலேயே இறந்தார். அடுத்த ஆண்டு பிரதாப்பின் தம்பி முகுத் மாணிக்கியாவின் பெயரைக் கொண்ட நாணயங்கள் அச்சிடப்பட்டுள்ளன.
# நாபாவான்



**நாபாவான்** என்பது (மலாய்: *Pekan Nabawan*; ஆங்கிலம்: *Nabawan Town*) மலேசியா, சபா மாநிலம், உட்பகுதி பிரிவு, நாபாவான் மாவட்டத்தின் தலைநகரம் ஆகும்.  

பெரும்பான்மையோர் பழங்குடி மூருட் மக்கள்; சிறுபான்மையோர் லுன் பாவாங் *(Lun Bawang)*; லுன் டாயே *(Lun Dayeh)* பழங்குடி இனத்தவர்கள்.  

## பொது

நாபாவான் மாவட்டம் 6.089 சதுர கி.மீ. பரப்பளவைக் கொண்டது. இந்த மாவட்டம் சபாவின் தெற்குப் பகுதியில் அமைந்து உள்ளது.  

இதன் வடக்கில் கெனிங்காவ் மாவட்டம்; வடகிழக்கில் தொங்கோட் மாவட்டம்; கிழக்கில் தாவாவ் மாவட்டம், மேற்கில் தெனோம் மாவட்டம் மற்றும் இந்தோனேசியாவின் வடக்கு கலிமந்தான் மாநிலம் உள்ளன.  

### நாபாவான் மாவட்டம்

நாபாவான் மாவட்டம் 1920-ஆம் ஆண்டில் ஒரு சிறிய மாவட்டமாகத் தொடங்கியது. பணிபுரிந்த முதல் உதவி மாவட்ட அலுவலர் திரு. ஐ.சி பெக் *(I.C Peck)*.  

இங்கு பழைமையான கற்பாறைக் குன்று உள்ளது. அதன் பெயர் பத்து புங்குல் *(Batu Punggul).* பழங்காலத்தில், மூருட் பழங்குடி மக்களால் கண்டுபிடிக்கப்பட்டது. 120 மீட்டர் உயரம்; 68 மீட்டர் அகலம் கொண்டது.  

### பத்து புங்குல்

இந்தக் குன்று செபுலுட் ஆற்றுப் பகுதியின் நடுவில் அமைந்து உள்ளது. அதைச் சுற்றிலும் பல குகைகள் உள்ளன.  

நாபாவான் பகுதி வெப்ப மண்டலக் காடுகளுக்குப் பெயர் பெற்ற இடமாகும். அண்மைய காலங்களில் அதிகமான அளவில் காட்டு மரங்கள் வெட்டப் படுகின்றன.  

## காட்சியகம்
# சன்னா-உபுலி நிகழ்த்துக் கலைகள் அறக்கட்டளை


**சன்னா-உபுலி நிகழ்த்துக் கலைகள் அறக்கட்டளை** (*Channa-Upuli Performing Arts Foundation*)  
இலங்கையின் துணை நகரமான தெகிவளையை தளமாகக் கொண்ட ஒரு நிகழ்த்துக் கலைகள் அமைப்பாகும்.  
## பின்னணி
சன்ன விசேவர்தன மற்றும் அவரது மனைவி உபுலி பானிபாரத ஆகியோர் சன்ன-உபுலி நிகழ்த்துக்கலைகள் அறக்கட்டளையை நிறுவினர்.  

சன்னா மற்றும் உபுலி இருவரும் இலங்கையின் பாரம்பரிய மற்றும் ஆக்கப்பூர்வமான நடனத்தின் அனைத்து வடிவங்களிலும் நிபுணத்துவம் பெற்றவர்களாக இருந்தார்கள். குறிப்பாக கண்டிய மற்றும் சபராகமுவா போன்றவற்றில் இவர்கள் நிபுணத்துவம் பெற்றிருந்தார்கள். சன்னா தனது சொந்த படைப்பான நவீன பாலேவில் நிபுணத்துவம் பெற்றிருந்தார்.  

## நடன பாணி
"உடல் மொழி" என்று அழைக்கப்பட்ட சன்னாவின் நவீன நடனம் "திரிபங்கா"வை அடிப்படையாகக் கொண்டதாகும். இது ஒரு பெண் உடலின் மூன்று வளைவுகளைக் குறிக்கிறது. திரிபங்கா சன்னாவின் அழகான நடனக் கலைஞர்களால் நிகழ்த்தப்படும் ஒரு நெகிழ்வான பாணியாகும்.  

பாரம்பரிய கண்டிய, கீழ்நாடு மற்றும் சபராகமுவா பறைகளுடன் அனைத்து வகையான இலங்கை பாரம்பரிய பறை வடிவங்களும் சன்னாவின் நிகழ்ச்சிகளில் அடங்கும்.  

சன்னா இளம் வயதில் இலங்கையில் கலாநிதி சித்ரசேனாவின் கீழ் இலங்கையின் பாரம்பரிய நடன வடிவங்களைக் கற்றுக்கொண்டார். பின்னர் இந்தியாவில் மற்ற நடன வடிவங்களையும் பிரான்சில் பாரம்பரிய பாலேவையும் பயின்றார்.  

## பன்னாட்டு நிகழ்ச்சிகள்
சன்னா-உபுலி கலைக்குழு உலகம் முழுவதும் உள்ள பார்வையாளர்களை கவர்ந்துள்ளது. சாட்லர்சு வெல்சு அரங்கம், இங்கிலாந்தில் உள்ள குயின் எலிசபெத் அரங்கம், ஆத்திரேலியாவில் உள்ள சிட்னி ஓபரா அரங்கம் மற்றும் ரீசெண்டு அரங்கம் உட்பட பல பிரபலமான திரையரங்குகளில் நிகழ்ச்சி நடத்தும் வாய்ப்பை சன்னா-உபுலி கலைக்குழு பெற்றுள்ளது.  

இலங்கை தனது 50 ஆவது ஆண்டு சுதந்திரத்தை கொண்டாடும் போது சனாதிபதி மாளிகையில் வேல்சு இளவரசர் சார்லசு முன்னிலையில் 1998 ஆம் ஆண்டில் சன்னா மற்றும் குழுவினர் நிகழ்ச்சிகளை நடத்தினர்.  

2003 ஆம் ஆண்டு டென்வரில் நடைபெற்ற பன்னாட்டு அரிமாசங்க மாநாட்டில் பங்கேற்ற 178 நாடுகளில் இந்த நடனக் குழு முதல் இடத்தைப் பெற்று இலங்கைக்கு பெருமை சேர்த்தது.  

2004 ஆங்காங்கு, 2007 சிகாகோ, 2008 தாய்லாந்து நாடுகளில் பன்னாட்டு அரிமாசங்க மாநாடுகளிலும் இக்குழுவினர் கலந்து கொண்டனர்.  

## விருதுகள்
சன்னாவும் உபுலியும் அவர்களின் நடன சாதனைகளுக்காக உள்நாட்டிலும் பன்னாட்டு அளவிலும் பல விருதுகளை வென்றுள்ளனர்.  

சப்பானிய அரசாங்கம் சன்னாவிற்கு "நிகத்துக் கலை"க்கான கௌரவ விருதை வழங்கியது.  
2005 ஆம் ஆண்டில் இலங்கை சனாதிபதி சன்னாவிற்கு "கலா சூரி" என்ற உயரிய விருதை வழங்கி சிறப்பித்தார்.
# கொழும்பு பன்னாட்டு புத்தகக் காட்சி


**கொழும்பு பன்னாட்டு புத்தகக் காட்சி** (*Colombo International Book Fair*) இலங்கையின் கொழும்பில் உள்ள பண்டாரநாயக்கா நினைவு பன்னாட்டு மாநாட்டு மண்டபத்தில் ஆண்டுதோறும் செப்டம்பர் நடுப்பகுதியில் நடைபெறுகிறது. இலங்கை புத்தக வெளியீட்டாளர்கள் சங்கம் புத்தகக் காட்சியை ஏற்பாடு செய்து நடத்துகிறது.  

கொழும்பு பன்னாட்டு புத்தகக் கண்காட்சியின் 22 ஆவது பதிப்பு 2020 ஆம் ஆண்டு செப்டம்பர் 18 அன்று தொடங்கி செப்டம்பர் 27 வரை நடத்த திட்டமிடப்பட்டது. ஏற்பாட்டாளர்கள் சிறப்பு கோவிட்-19 பாதுகாப்பு நடவடிக்கைகளை ஏற்பாடு செய்திருந்தனர். கொழும்பு பன்னாட்டு புத்தகக் காட்சி என்பது இலங்கையின் மிகப்பெரிய புத்தகக் கண்காட்சியாகும்.
# திரோசென்


**திரோசென்** (*Troezen*, பண்டைய கிரேக்கம் : Τροιζήν, நவீன கிரேக்கம் : Τροιζήνα ) என்பது கிரேக்கத்தின் வடகிழக்கு பெலோப்பொனேசியாவில், ஆர்கோலிட் தீபகற்பத்தில் உள்ள ஒரு சிறிய நகரம் மற்றும் ஒரு முன்னாள் நகராட்சி ஆகும். 2011 உள்ளாட்சி சீர்திருத்தத்தத்திற்கு பிறகு இது திரொய்சினியா-மெத்தானா நகராட்சியுடன் இணைக்கப்பட்டது. தற்போது இது நகராட்சியின் ஒரு அலகு ஆகும். இது தீவுகளின் பிராந்திய அலகின் ஒரு பகுதியாகும்.  

திரொசென் நகரமானது பிரேயசின் தென்மேற்கில், சரோனிக் வளைகுடாவில் மற்றும் மெத்தனாவுக்கு தெற்கே சில மைல்கள் தொலைவில் அமைந்துள்ளது. இந்த முன்னாள் நகராட்சியின் தலைமையகம் (மக்கள் தொகை. 6,507) கலாட்டாசில் இருந்தது. 2011 க்கு முன்பு, திரொய்சினா முன்னாள் மாகாணமான பிரேயஸ் மாகாணத்தின் ஒரு பகுதியாக இருந்தது (பண்டைய காலத்தில் இது ஆர்கோலிசின் ஒரு பகுதியாக இருந்தது). நகராட்சி 190.697 &nbsp;கி.மீ.² நிலப்பரப்பைக் கொண்டிருந்தது. இந்த நகராட்சிக்கு உட்பட்ட பெரிய ஊர்கள் மற்றும் கிராமங்கள் (2011 இல் மக்கள் தொகை. 2,195), கல்லோனி (மக்கள் தொகை. 669), திரொய்சினா (மக்கள் தொகை. 673), தக்டிகோபோலி (250), காரட்சாஸ் (287), திரையோபி (239), அஜியோஸ் ஜார்ஜியோஸ் (228), அஜியா எலினி (159) ஆகியவை ஆகும். இவை அல்லாது பல சிறிய குடியிருப்புகளும் உள்ளன.  

## தொன்மம்
தலை. பின்பக்கம்: அலங்கரிக்கப்பட்ட திரிசூலத் தலை]]  
கிரேக்கத் தொன்மவியல்படி, இரண்டு பண்டைய நகரங்களான ஐபீரியா மற்றும் அன்தியா ஆகியவை பித்தியசால் ஒன்றிணைக்கப்பட்டு திரோசன் நகரம் உருவானது. அவர் இறந்த தனது சகோதரரான திரோசெனின் நினைவாக புதிய நகரத்திற்கு அவரின் பெயரிட்டார்.  

திரோசனில்தான் பித்தேயசின் மகளான ஏத்ரா, ஏஜியஸ் மற்றும் பொசைடன் ஆகிய இருவருடனும் ஒரே இரவில் படுத்து சிறந்த கிரேக்க வீரனான தீசுசை கருவில் சுமந்தாள். ஏதென்சுக்குத் திரும்புவதற்கு முன், ஏஜியஸ் தனது செருப்புகளையும் வாளையும் திரோசனில் ஒரு பெரிய பாறையின் அடியில் வைதாள். அந்தப் பாறையை நகர்த்தி குழந்தை தன்னை நிரூபிக்க முடிந்தால், அந்த பொருட்களை ஏதென்சில் உள்ள தன் தந்தையிடம் கொண்டுவந்து தருமாறு கேட்டுக் கொண்டாள். தீசஸ் உரிய வயது வந்தவுடன் பாறாங்கல்லை தூக்கினார்.  

## வரலாறு
இப்போலிட்டசின் தொன்மத்தை சார்ந்து பண்டைய நகரத்தின் வழிபாட்டு முறை உருவாக்கப்பட்டது. திரோசன் நகர பெண்கள் பாரம்பரியமாக தங்கள் திருமணத்திற்கு முன்பு அவருக்கு தங்கள் தலைமுடியை காணிக்கையாக்கினர்.  

மாக்னா கிரேசியாவில் உள்ள சைபரிசில் ஒரு திரொசெனியன் குடியிருப்பு (கிமு 720 இல்) நிறுவப்பட்டது.  

சலாமிஸ் போருக்கு முன் (கிமு 480), ஏதெனியன் அரசியல்வாதியான தெமிஸ்டோக்ளீசின் அறிவுறுத்தலின் பேரில் ஏதெனியன் பெண்களும் குழந்தைகளும் பாதுகாப்புக்காக திரோசெனுக்கு அனுப்பப்பட்டனர். 1959 ஆம் ஆண்டில், திரோசனில் உள்ள ஒரு காபி கடையில் ஒரு சிற்பத்தூண் கண்டுபிடிக்கப்பட்டது. அதில் ஏதென்சை விட்டு பாதுகாப்பாக வெளியேறுவதற்கான உத்தரவை *தெமிஸ்டோக்கிள்ஸ் ஆணையை* இடுவதை சித்தரிக்கிறது. சலாமிஸ் போர் நடந்த சுமார் 200 ஆண்டுகளுக்குப் பிந்தைய காலத்தைச் சேர்ந்ததாக இந்த கல்வெட்டு உள்ளது இது அசல் சின்னத்தின் நினைவு நகலாக இருக்கலாம் என்பதாக அறியப்படுகிறது.  

இசிசு கோயில் திரோசனில் உள்ள அலிகார்னாசியர்களால் கட்டப்பட்டது. ஏனெனில் இது அவர்களின் தாய் நகரமாக இருந்தது. ஆனால் இசிசுவின் உருவம் திரோசென் மக்களால் அர்ப்பணிக்கப்பட்டது. இந்நகரம் பழங்காலத்தில் **அப்பல்லோனியா** என்ற பெயரைக் கொண்டிருந்தது.  

நடுக்காலத்தில், இது **தமாலா** (Δαμαλᾶ) என்று அறியப்பட்டது.
# பார்வதிபுரம் மண்யம் மாவட்டம்


விஜயநகர மாவட்டத்தின் பார்வதிபுரம் வருவாய்க் கோட்டம் மற்றும் சிறீகாகுளம் மாவட்டத்தின் பள்ளிகொண்டா வருவாய்க் கோட்டத்தின் பகுதிகளைக் கொண்டு பார்வதிபுரம் மண்யம் மாவட்டம் 4 ஏப்ரல் 2022 அன்று நிறுவப்பட்டது. இதன் நிர்வாகத் தலைமையிட நகரம் பார்வதிபுரம் ஆகும்.  

3659 சதுர கிலோ மீட்டர் பரப்பளவு கொண்ட பார்வதிபுரம் மண்யம் மாவட்டத்தின் மொத்த மக்கள் தொகை 9.25 இலட்சம் ஆகும். இதன் எழுத்தறிவு 50.9%.  
## ஆட்சிப் பிரிவுகள்
பாரவதிபுரம் மண்யம் மாவட்டம் பள்ளிகொண்டா மற்றும் பார்வதிபுரம் என இரண்டு வருவாய்க் கோட்டகள் கொண்டது. இம்மாவட்டம் 15 மண்டல்களாகவும் மற்றும் 910 கிராமங்களாகப் பிரிக்கப்பட்டுள்ளது. இம்மாவட்டத்தில் 2 நகராட்சிகளும், ஒரு பேரூராட்சியும் கொண்டுள்ளது.  

### மண்டல்கள்

பார்வதிபுரம் வருவாய் கோட்ட 7 மண்டல்களாகவும், பள்ளிக்கொண்டா கோட்டம் 8 மண்டல்களாகவும் பிரிக்கப்பட்டுள்ளது. அவைகள்:  

| # | பள்ளிகொண்டா வருவாய் கோட்டம் | பார்வதிபுரம் வருவாய் கோட்டம் |
| --- | --- | --- |
| 1 | பள்ளிகொண்டா | பார்வதிபுரம் |
| 2 | சீதம்பேட்டை | சீதாநகரம் |
| 3 | பாமினி | பலிஜிபேட்டை |
| 4 | வீரராகட்டம் | சாலூர் |
| 5 | ஜிய்யம்மவலசா | பாசிபெண்டா |
| 6 | கும்மலட்சுமிபுரம் | மக்குவா |
| 7 | குருபாம் | கொமரதா |
| 8 | கருகுபில்லி |  |

## அரசியல்
இம்மாவட்டம்அரக்கு மக்களவைத் தொகுதிக்கு உட்பட்டது. மற்றும் 8 சட்டமன்றத் தொகுதிகளையும் கொண்டுள்ளது.  
| 10 | 129 | பாலகொண்டா | பட்டியல் பழங்குடி | 1 | 18 | அரக்கு | பட்டியல் பழங்குடி |
| --- | --- | --- | --- | --- | --- | --- | --- |
| 11 | 130 | குருபாம் |  |  |  |  |  |
| 12 | 131 | பார்வதிபுரம் | பட்டியல் சாதி |  |  |  |  |
| 13 | 132 | சாலூர் | பட்டியல் பழங்குடி | } |  |  |  |

## இதனையும் காண்க
- ஆந்திரப் பிரதேச மாவட்டங்களின் பட்டியல்
# அல்லூரி சீதாராம இராஜு மாவட்டம்


விசாகப்பட்டினம் மாவட்டத்தின் பதேரு வருவாய் கோட்டம் மற்றும் கிழக்கு கோதாவரி மாவட்டத்தின் ராம்பச்சோதவரம் வருவாய் கோட்டத்தின் பகுதிகளை அல்லூரி சீதாராம இராஜு மாவட்டம் நிறுவப்பட்டது.  

12,251 சதுர கிலோ மீட்டர் பரப்பளவு கொண்ட சிறீ அல்லூரி சீதாராம இராஜு மாவட்டத்தின் மக்கள் தொகை 9.54 இலட்சம் ஆகும். இதன் எழுத்தறிவு 48.34% ஆகும்.  

## நிர்வாகப் பிரிவுகள்
சீதாராம அல்லூரி இராஜு மாவட்டம் பதேரு மற்றும் ராம்பச்சோதவரம் என வருவாய் கோட்டங்களும், 22 மண்டல்களும், 2972 கிராமங்களும் கொண்டது.  

### மண்டல்கள்
பதேரு வருவாய் கோட்டத்தில் 11 மண்டல்களும்; ராம்பச்சோதவரம் கோட்டத்தில் 11 மண்டல்களும் கொண்டது.  

| # | பதேரு வருவாய் கோட்டம் | ராம்பச்சோதவரம் வருவாய் கோட்டம் |  |
| --- | --- | --- | --- |
| 1 | அரக்கு வேலி | ராம்பச்சோதவரம் |  |
| 2 | பெத்த ராயலு | தேவிப்பட்டினம் |  |
| 3 | தும்பிரிகுடா | ஒய். இராமாவரம் |  |
| 4 | முன்சிங்கி புத்து | அட்டாடீகலா |  |
| 5 | ஹுக்கும்பேட்டை | கங்காவரம் |  |
| 6 | ஆனந்தகிரி | மரேதுமில்லி |  |
| 7 | பதேரு]] | இராஜவோம்மங்கி |  |
| 8 | ஜி. மடுகுலா | எட்டபாகா |  |
| 9 | சிந்தாபள்ளி | சிந்துரு |  |
| 10 | குதேம் கோதா வீதி | குணவரம் |  |
| 11 | கொய்யுரு | வரராமச்சந்திரபுரம் | } |

### அரசியல்

இம்மாவட்டம் ஒரு மக்களவைத் தொகுதியும், 3 சட்டமன்றத் தொகுதிகளையும் கொண்டது.  
| 28 | 147 | அரக்குலோயா சட்டமன்றத் தொகுதி | ST | 1 | 18 | அரக்கு மக்களவைத் தொகுதி | ST |
| --- | --- | --- | --- | --- | --- | --- | --- |
| 29 | 148 | பாடேரு சட்டமன்றத் தொகுதி |  |  |  |  |  |
| 53 | 172 | ராம்பாசோடவரம் சட்டமன்றத் தொகுதி | } |  |  |  |  |

## இதனையும் காண்க
- ஆந்திரப் பிரதேச மாவட்டங்களின் பட்டியல்
- அல்லூரி சீதாராம இராஜு
# களப்பலி


**களப்பலி** என்பது பண்டைத் தமிழரின் போரியல் சார்ந்த நிகழ்வுகளில் ஒன்றாகும். அதாவது போரிலே வெற்றி பெற வேண்டும் என்பதற்காக போர்த்தெய்வமான கொற்றவைக்கு தானாகவே விரும்பி முன்வருகின்ற ஒரு வீரனின் தலையைக் கத்தியினால் அறுத்துக் கொடுக்கும் பலியாகும். உரிய போர்க்களத்திலே நடைபெறுவதால் களப்பலி எனப்படுகின்றது. கலிங்கத்துப் பரணியில் சோழ அரசின் வெற்றிக்காக களப்பலி கொடுத்த செய்திகள் காணப்படுகின்றன.  

சிலப்பதிகாரத்தில்,  

*"வெற்றி வேந்தன் கொற்றம் கொள்கென*  

*நற்பலி பீடிகை நலங்கொள வைத்தாங்கு*  

*உயிர்ப்பலி உண்ணும் உருமுக்குரல் முழக்கத்து*  

*மயிர்க்கண் முரசொடு வான்பலி"* - இந்திரவிழவுரெடுத்த காதை 85-88  

பழந்தமிழர் மரபில் அரிகண்டம், நவகண்டம் போன்ற பல்வேறு பலியிடும் முறைகள் காணப்பட்டிருக்கின்றன.  

தமிழகக் கோயில்களில் நவகண்டச் சிற்பங்களைக் காணலாம். குறிப்பாக திருவாசி, திருமுக்கூடலுர் போன்ற பல்வேறு இடங்களில் காணமுடிகின்றது.  

மகாபாரதக் கதையிலும் பாண்டவர்கள் போரில் வெற்றி பெறவேண்டும் என்பதற்காக அரவான் களப்பலி கொடுக்கப்பட்டான் என்ற செய்தி குறிப்பிடத்தக்கது.
# தால்மிடிஸ்

**தால்மிடிஸ்** (*Tolmides*, கிரேக்கம் : Τολμίδης) என்பவர், டோல்மேயசின் மகனும், முதல் பெலொப்பொன்னேசியப் போரின் முன்னணி ஏதெனியன் தளபதியும் ஆவார். கிமு 450 மற்றும் 440 களின் முற்பகுதியில் ஏதென்சின் இராணுவத் தலைமைக்கு பெரிக்கிள்ஸ் மற்றும் மைரனைட்ஸ் ஆகியோருடன் இவரும் போட்டியிட்டார்.  

கிமு 455 இல், எசுபார்த்தான்கள் மற்றும் அவர்களது கூட்டாளிகளைத் தாக்கும் நோக்கத்துடன் பெலொப்பொன்னேசியாவின் கரையோரங்களில் போர்ப் பயணம் மேற்கொள்ள முடிவு செய்யப்பட்டடது. அதற்காக தால்மிடிசின் தலைமையில் ஒரு கடற்படை மற்றும் 4,000 வீரர்களைக் கொண்ட ஒரு படை அனுப்பப்பட்டது. தால்மிடிசு மெசேனியாவில் உள்ள மெத்தோன் நகரைக் கைப்பற்றினார், ஆனால் எசுபார்த்தன் படையின் வருகையால் அதைக் கைவிட வேண்டிய கட்டாயம் ஏற்பட்டது. இவர் முக்கியமான எசுபார்த்தன் துறைமுகமான கிதியோனைத் தாக்கி கப்பல் பட்டறைகளை எரித்தார். மேலும் இவர் சைத்தரா தீவையும் தாக்கினார்.  

தால்மிடிஸ் அயோனியன் கடலில் உள்ள தீவான ஜாசிந்தசுடன் ஒரு கூட்டணியை உருவாக்கி, கொரிந்து வளைகுடாவிற்குள் பயணம் செய்தார். பின்னர் இவர் வளைகுடாவின் வடக்கு கடற்கரையில் உள்ள கொரிந்திய குடியேற்றமான சால்சிசை கைப்பற்றினார். பின்னர் ஓசோலியன் லோக்ரிசில் உள்ள நவ்ப்பாக்ட்டசைக் கைப்பற்றி மெசேனியாவிலிருந்து அகதிகளை குடியேற்றினார். அவர்கள் கேந்திரிய முக்கியத்துவம் வாய்ந்த இடத்தில் ஏதெனியன் கூட்டாளிகளாக செயல்படுமாறு ஏற்பாடு செய்தார். மேலும் இவர் சிசியோன் பிரதேசத்தில் தரையிறங்கி அவர்களுக்கு எதிராக அனுப்பப்பட்ட ஹாப்லைட்களின் படையை தோற்கடித்தார்.  

பின்னர் தால்மிடிஸ் ஏதெனியன் குடியிருப்பை நக்சஸ் மற்றும் யூபோயாவில் உருவாக்கினார். கிமு 447 இல், ஏதெனிய ஆட்சிக்கு எதிரான எழுச்சியை அடக்குவதற்காக 1,000 ஏதெனியர்கள் மற்றும் சில நட்பு நாட்டுப் படைகளுடன் இவர் போயோட்டியாவிற்கு அணிவகுத்துச் சென்றார். செரோனியாவில் பாசறையை அமைத்த பிறகு, இவர் கொரோனியாவில் போயோடியன், லோக்ரியன், யூபோயன் படையை எதிர்கொண்டார். போரில் தால்மிடிஸ் இறந்ததால் ஏதெனியர்கள் கடுமையான தோல்வியை சந்தித்தனர்.  

கொரோனியா போரில் ஏதெனியன் தோல்வியானது 'ஏதெனியன் நிலப் பேரரசின்' முடிவை முன்ன்றிவித்தாதக இருந்தது.
# அனகாபள்ளி மாவட்டம்



**அனகாபள்ளி மாவட்டம்** (**Anakapalli district**) ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிடம் அனகபள்ளி நகரம் ஆகும். இம்மாவட்டம் புதிதாக 4 ஏப்ரல் 2022 அன்று விசாகப்பட்டினம் மாவட்டத்தின் அனகபள்ளி வருவாய் கோட்டம் மற்றும் நரசிப்பட்டினம் வருவாய் கோட்டங்களைக் கொண்டு அனகாபள்ளி மாவட்டம் புதிதாக நிறுவப்பட்டது.  

4,292 சதுர கிலோ மீட்டர் பரப்பளவு கொண்ட அனகப்பள்ளி மாவட்டத்தின் மொத்த மக்கள் தொகை 17.270 இலட்சம் ஆகும். இதன் எழுத்தறிவு 62.02% ஆகும்.  

## மாவட்ட நிர்வாகம்
அனகாபள்ளி மாவட்டம் அனகபள்ளி வருவாய் கோட்டம் மற்றும் நரசிப்பட்டினம் வருவாய் கோட்டங்களையும், 24 மண்டல்களையும், 753 கிராமங்களையும் கொண்டது. இம்மாவட்டம் *எலமான்சிலி* மற்றும் *நரசிப்பட்டினம்* எனும் 2 நகராட்சிகளையும், 8 கணக்கெடுப்பில் உள்ள ஊர்களையும் கொண்டது.  

அனகாபள்ளி மண்டலம், விசாகப்பட்டினம் மாநகராட்சியின் பெருநகரப் பகுதியில் அமைந்துள்ளது. இம்மாவட்டத்தின் 8 கணக்கெடுப்பில் உள்ள ஊர்கள் பௌலுவாடா, யலமஞ்சிலி, சூடாவரம், நரசிப்பேட்டை, முலகுட்டு, நக்கப்பள்ளி, பெத்த புத்தபள்ளி மற்றும் பாயகராவுபேட்டை ஆகும்.  

### மண்டல்கள்
இம்மாவட்டத்தின் இரண்டு வருவாய் கோட்டங்களில் 24 மண்டல்கள் உள்ளது.  

| # | அனகாப்பள்ளி வருவாய் கோட்டம் | நரசிப்பட்டினம் வருவாய் கோட்டம் |
| --- | --- | --- |
| 1 | அனகாபள்ளி | ரோலுகுண்டா |
| 2 | அச்சுதாபுரம் | கோலுகொண்டா |
| 3 | புத்சாய்யாபேட்டை | கோதௌராத்லா |
| 4 | சூடாவரம் | மகாவரபேலம் |
| 5 | தேவரப்பள்ளி | நக்கப்பள்ளி |
| 6 | கே. கோட்டப்பாடு | நாதவரவம் |
| 7 | காசிம்கோட்டை | நரசிப்பட்டினம் |
| 8 | யலமஞ்சிலி | பாயகராவுபேட்டை |
| 9 | ராம்பில்லி | ரவிகாமதாம் |
| 10 | முனகபாகா | எஸ். ராயவரம் |
| 11 | பாரவாதா | மடுகுலா |
| 12 | சப்பாவரம் | சீடிகடா |
### அரசியல்
அனகாப்பள்ளி மாவட்டம் அனகாபல்லி மக்களவைத் தொகுதியும், 7 சட்டமன்றத் தொகுதிகளையும் கொண்டது. அவைகள்:  
- சோடவரம்
- மாடுகுலா
- அனகாபல்லி
- பெந்துர்த்தி
- யலமஞ்சிலி
- பாயகராவுபேட்டை
- நர்சிபட்டினம்

## இதனையும் காண்க
- ஆந்திரப் பிரதேச மாவட்டங்களின் பட்டியல்
# மலேசிய இரப்பர் ஆராய்ச்சி நிறுவனம்


**மலேசிய இரப்பர் ஆராய்ச்சி நிறுவனம்** (மலாய்: *Institut Penyelidikan Getah Malaysia*; ஆங்கிலம்: *Rubber Research Institute of Malaysia*) என்பது மலேசியாவில் இரப்பர் தொழில் மற்றும் அது தொடர்பான பிரச்சனைகள் குறித்து ஆராய்ச்சிகள் செய்யும் ஒரு மையமாகும்.  

## வரலாறு

1925-ஆம் ஆண்டு சூன் மாதம் 29-ஆம் தேதி மலாயாவின் இரப்பர் ஆராய்ச்சி நிறுவனத்தை (*Rubber Research Institute of Malaya*) உருவாக்கும் மசோதா மலேசிய அரசாங்கத்தால் நிறைவேற்றப்பட்டது.  

1926-ஆம் ஆண்டு செப்டம்பர் மாதம் 26-ஆம் நாள் முனைவர் பிரைசு (*Dr G. Bryce*) என்பவர் மலேசிய இரப்பர் ஆராய்ச்சி நிறுவனத்தின் முதல் இயக்குநராக நியமிக்கப்பட்டார். 1926 ஆம் ஆண்டு அக்டோபர் மாதம் 31-ஆம் தேதி பெட்டாலிங் தோட்டத்தில் (*Petaling Estate*) இருந்த இதன் ஆய்வகம் மூடப்பட்டது.  

### தற்காலிக ஆய்வகம்

1926-ஆம் ஆண்டு நவம்பர் 1-ஆம் தேதி, இரப்பர் விவசாயிகள் சங்கத்தின் (*Rubber Growers' Association*) உபகரணங்களையும் தளவாடங்களையும் மலேசிய இரப்பர் ஆராய்ச்சி நிறுவனம் எடுத்துக் கொண்டது. மேலும் இதே 1926-ஆம் ஆண்டில், அந்த நிறுவனம் சிலாங்கூரின் டாமன்சாரா சாலையில் தற்காலிகமாக ஓர் ஆய்வகக் கட்டிடத்தை அமைக்க அரசாங்கத்திடம் அனுமதி கோரியது.  

மலேசிய இரப்பர் ஆராய்ச்சி நிறுவனத்தின் கோரிக்கை அரசாங்கத்தல் ஏற்கப்பட்டது. பின்னர் டாமன்சாரா சாலையில் இருந்த ஒரு பழைய கட்டடம் ஐந்து ஆண்டுகளுக்கு குத்தகைக்கு விடப்பட்டது.  

### புதிய கட்டிடம்

1936-ஆம் ஆண்டில், அம்பாங் சாலையில் உள்ள ஒரு புதிய கட்டிடத்திற்கு தன் நிறுவனத்தை மாற்ற முடிவு செய்தது. இந்த கட்டிடம் சிலாங்கூர் சுல்தான் சுலைமான் அவர்களால் (*Sultan Sulaiman of Selangor*) 1936 ஏப்ரல் 22-ஆம் தேதி துவக்கி வைக்கப்பட்டது. இந்த நிறுவனம் அதன் செயல்பாட்டை 1937 மே 19-ஆம் தேதி மீண்டும் தொடங்கியது.
# க. பொன்னுசாமி



**க. பொன்னுசாமி** (K. Ponnusamy)(பிறப்பு 7 திசம்பர் 1942) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருச்சிராப்பள்ளி மாவட்டம் மணப்பாறை வட்டம் புத்தாநத்தத்தினைச் சார்ந்தவர். மணப்பாறை அருகிலுள்ள ஏ. புதுப்பட்டி கிராமம் நவகுடியில் பிறந்தார். திருச்சிராப்பள்ளி ஜமால் முகமது கல்லூரி மற்றும் சிதம்பரம் அண்ணாமலைப் பல்கலைக்கழகத்தில் முதுநிலை அறிவியல் மற்றும் இளநிலை சட்டம் பயின்ற பொன்னுசாமி கல்லூரி பேராசிரியராக 20 ஆண்டுகளுக்கு மேலாகவும் மேலும் வழக்கறிஞராகவும் தொழில் புரிந்து வந்தார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த பொன்னுசாமி தமிழ்நாடு சட்டமன்றத்திற்கு நடைபெற்ற தேர்தலில் 1989 மற்றும் 1991 ஆண்டுகளில் திருச்சிராப்பள்ளி மாவட்டம் மருங்காபுரி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார். இவர் சட்டமன்ற துணை சபாநாயகராகவும், கல்வி அமைச்சராகவும் பணியாற்றியுள்ளார். அதிமுகவில் மீண்டும் தேர்தலில் போட்டியிட வாய்ப்பு வழங்கப்படாததால் இவர் திமுகவில் இணைந்தார்.
# ஸ்ரீசத்ய சாய் மாவட்டம்



**சிறீ சத்ய சாய் மாவட்டம்** (**Sri Sathya Sai district**) ஆந்திரப் பிரதேசத்தின் 26 மாவட்டங்களில் ஒன்றாகும். இம்மாவட்டம் அனந்தப்பூர் மாவட்டத்தின் தர்மாவரம், பெனுகொண்டா, கதரி மற்றும் புதிதாக நிறுவப்பட்ட புட்டபர்த்தி வருவாய்க் கோட்டப் பகுதிகளைக் கொண்டு 4 ஏப்ரல் 2022 அன்று நிறுவப்பட்டது.  

சத்திய சாயி பாபா நினைவாக நிறுவப்பட்ட ஸ்ரீசத்ய சாய் மாவட்டம் 7,771 சதுர கிலோ மீட்டர் பரப்பளவுடன், 17.22 இலட்சம் மக்கள் தொகையையும், 6 சட்டசபை தொகுதிகளையும், 3 வருவாய் கோட்டங்களையும் கொண்டுள்ளது.  

## மாவட்ட நிர்வாகம்
7,771 சதுர கிலோ மீட்டர் பரப்பளவு கொண்ட ஸ்ரீ சத்ய சாய் மாவட்டம் 4 வருவாய் கோட்டங்களும், 32 மண்டல்களும், தர்மாவரம், இந்துப்பூர், புட்டபர்த்தி மற்றும் கதிரி எனும் 4 நகராட்சிகளும் மற்றும் 425 ஊராட்சிகளும் கொண்டது.  

### மண்டல்கள்
| # | தர்மாவரம் வருவாய் கோட்டம் | கதிரி வருவாய் கோட்டம் | புட்டபர்த்தி வருவாய் கோட்டம் | பெனுகொண்டா வருவாய் கோட்டம் |
| --- | --- | --- | --- | --- |
| 1 | தர்மாவரம் | கதிரி | புக்கப்பட்டினம் | பெனுகொண்டா |
| 2 | பத்தலப்பள்ளி | தலுபுலா | கொத்தசெருவு | சோமன்டேபள்ளி |
| 3 | தடிமர்ரி | நம்புலபுலகுந்தா | புட்டபர்த்தி | ரோத்தம் |
| 4 | முதிகுப்பா | கண்டலபெண்டா | நல்லமாதா | இந்துப்பூர் |
| 5 | இராமகிரி | நல்லாச்செருவு | ஓபுளாதேவராச்செருவு | சில்மாத்தூர் |
| 6 | கனகனபள்ளி | தனக்கல்லு | கொரந்தலா | மதகாசிரா |
| 7 | சென்னை கொத்தப்பள்ளி | அமதகுரு | பரிகி |  |
| 8 | லேபட்சி |  |  |  |
| 9 | குடிபண்டா |  |  |  |
| 10 | ரோல்லா |  |  |  |
| 11 | அமராபுரம் |  |  |  |
| 12 | அகாலி |  |  |  |

### அரசியல்
ஸ்ரீ சத்ய சாய் மாவட்டத்தில் ஒரு நாடாளுமன்றம் மற்றும் ஆறு சட்டமன்ற தொகுதிகள் உள்ளன. நாடாளுமன்றத் தொகுதிகள்:  

- இந்துப்பூர் (மக்களவை தொகுதி)

சட்டமன்றத் தொகுதிகள்:  
| 156 | 275 | மடகாசிரா | SC | இந்துப்பூர் (மக்களவை தொகுதி) |
| --- | --- | --- | --- | --- |
| 157 | 276 | இந்துப்பூர் | இல்லை |  |
| 158 | 277 | பெனுகொண்டா |  |  |
| 159 | 278 | புட்டபர்த்தி |  |  |
| 160 | 279 | தர்மாவரம் |  |  |
| 161 | 280 | கதிரி | } |  |

## இதனையும் காண்க
- ஆந்திரப் பிரதேசம்
- ஆந்திரப் பிரதேச மாவட்டங்களின் பட்டியல்
- மாவட்டம்(இந்தியா)
# காக்கிநாடா மாவட்டம்



**காக்கிநாடா மாவட்டம்** (**Kakinada district**) ஆந்திரப் பிரதேச மாநிலத்தின் 26 மாவட்டங்களில் ஒன்றாகும். இப்புதிய காக்கிநாடா மாவட்டம் 4 ஏப்ரல் 2022 அன்று கிழக்கு கோதாவரி மாவட்டத்தின் காக்கிநாடா மற்றும் பெத்தபுரம் வருவாய்க் கோட்டப் பகுதிகளைக் கொண்டு நிறுவப்பட்டது. இதன் நிர்வாகத் தலைமையிடம் காக்கிநாடா நகரம் ஆகும்.  

5,73,959 வீடுகளும், 3019.79 சதுர கிலோ மீட்டர் பரப்பளவும் கொண்ட காக்கிநாடா மாவட்டத்தின் மொத்த மக்கள் தொகை 20,92,374 ஆகும். அதில் ஆண்கள் 10,42,215, பெண்கள் 10,50,159 உள்ளனர்.  

## மாவட்ட நிர்வாகம்
இப்புதிய காக்கிநாடா மாவட்டம் 2 வருவாய்க் கோட்டங்களும், 19 மண்டல்களும், 362 கிராமங்களும் கொண்டது.  
### மண்டல்கள்
| # | காக்கிநாடா வருவாய் கோட்டம் | பெத்தபுரம் வருவாய் கோட்டம் |
| --- | --- | --- |
| 1 | சாமல்கோட் | பெத்தபுரம் |
| 2 | பிடாபுரம் | ஜக்கம்பேட்டை |
| 3 | கொல்லாப்பிரோலு | கந்தேபள்ளி |
| 4 | கொத்தப்பள்ளி | கீர்லாபுடி |
| 5 | கரப்பா | துனி |
| 6 | காக்கிநாடா கிராமப்புறம் | கொத்தநந்துரு |
| 7 | காக்கிநாடா நகர்புறம் | பிரத்திபாடு |
| 8 | பெத்தபுடி | சங்காவரம் |
| 9 | தொண்டாங்கி | எல்லேஸ்வரம் |
| 10 | ரௌத்துலபுடி |  |

### அரசியல்
காக்கிநாடா மாவட்டத்தில் காக்கிநாடா மக்களவைத் தொகுதியும், 7 சட்டமன்றத் தொகுதிகளும் கொண்டது. அவைகள்:  
1. துனி சட்டமன்றத் தொகுதி
1. பிரத்திபாடு சட்டமன்றத் தொகுதி
1. பிடாபுரம் சட்டமன்றத் தொகுதி
1. காக்கிநாடா கிராமப்புறம் சட்டமன்றத் தொகுதி
1. காக்கிநாடா நகர்புறம் சட்டமன்றத் தொகுதி
1. பெத்தபுரம் சட்டமன்றத் தொகுதி
1. ஜக்கம்பேட்டை சட்டமன்றத் தொகுதி

## இதனையும் காண்க
- ஆந்திரப் பிரதேச மாவட்டங்களின் பட்டியல்
# கோணசீமா மாவட்டம்



**கோணசீமா மாவட்டம்** (**Konaseema district**) ஆந்திரப் பிரதேசத்தின் 26 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் அமலாபுரம் நகரம் ஆகும். கிழக்கு கோதாவரி மாவட்டத்தின் அமலாபுரம், இராமச்சந்திராபுரம் மற்றும் கொத்தப்பேட்டை வருவாய்க் கோட்டகளைக் கொண்டு கொனசீமா மாவட்டம் 4 ஏப்ர்ல் 2022 அன்று புதிதாக நிறுவப்பட்டது.  

52,4011 வீடுகளும், சதுர கிலோ மீட்டர் பரப்பளவும் கொண்ட கோணசீமா மாவட்டத்தின் மொத்த மக்கள் தொகை 17,19,093 ஆகும். அதில் ஆண்கள் 8,62,000 மற்றும் பெண்கள் 8,57,093 ஆக உள்ளனர்.  
## மாவட்ட நிர்வாகம்
கொனசீமா மாவட்டம் 2 வருவாய் கோட்டங்களையும், 17 மண்டல்களையும், 316 வருவாய் கிராமங்களையும் கொண்டது. மேலும் அமலாபுரம் மாநகராட்சியும் கொண்டுள்ளது.  
### மண்டல்கள்
இம்மாவட்டத்தின் அமலாபுரம் வருவாய் கோட்டத்தில் 10 மண்டல்களும், இராமச்சந்திராபுரம் வருவாய் கோட்டத்தில் 6 மண்டல்களும் கொண்டுள்ளது.  

| # | இராமச்சந்திராபுரம் வருவாய் கோட்டம் | அமலாபுரம் வருவாய் கோட்டம் |
| --- | --- | --- |
| 1 | இராமச்சந்திராபுரம் | மும்முடிவரம் |
| 2 | கஜுலுரு | ஐ. போலாவரம் |
| 3 | கங்காவரம் | கத்திரினிகோனா |
| 4 | மண்டப்பேட்டை | அமலாபுரம் |
| 5 | இராயபுரம் | உப்பலகுப்தம் |
| 6 | கபிலேஸ்வரபுரம் | அல்லாவரம் |
| 7 | ரசோல் |  |
| 8 | மலிகிபுரம் |  |
| 9 | சகிநெதிப்பள்ளி |  |
| 10 | மாமுடிகுருரு |  |

### அரசியல்
கொனசீமா மாவட்டம், அமலாபுரம் மக்களவைத் தொகுதியும், 7 சட்டமன்றத் தொகுதிகளையும் கொண்டது. அவைகள்:  
1. இராமச்சந்திராபுரம் சட்டமன்றத் தொகுதி
1. மும்முடிவரம் சட்டமன்றத் தொகுதி
1. அமலாபுரம் சட்டமன்றத் தொகுதி
1. ரசோல் சட்டமன்றத் தொகுதி
1. கன்னாவரம் (தனி) சட்டமன்றத் தொகுதி
1. கொத்தபேட்டை சட்டமன்றத் தொகுதி
1. மண்டப்பேட்டை சட்டமன்றத் தொகுதி

## இதனையும் காண்க
- ஆந்திரப் பிரதேச மாவட்டங்களின் பட்டியல்
# இரண்டாம் கோவிந்தராசன்


**இரண்டாம் கோவிந்தராஜா** (*Govindaraja* II) (ஆட்சி 863-890 பொ.ச.) **இரண்டாம் குவாகா** என்றும் அழைக்கப்படும் இவர், சௌகான் வம்சத்தைச் சேர்ந்த ஒரு இந்திய மன்னர். இவர் கூர்ஜர-பிரதிகார ஆட்சியாளராக வடமேற்கு இந்தியாவில் உள்ள இன்றைய இராஜஸ்தானின் சில பகுதிகளை ஆட்சி செய்தார்.  

இவர் தனது தந்தை இரண்டாம் சந்திரராஜாவிற்குப் பிறகு சிம்மாசனத்தில் ஏறினார். ஹர்ஷநாத் கோயில் கல்வெட்டு இரண்டாம் கோவிந்தனை அவரது தாத்தா முதலாம் கோவிந்தரைப் போலவே சிறந்த போர்வீரராக விவரிக்கிறது.  

12 மன்னர்கள் கோவிந்தனின் சகோதரி 'கலாவதியை' மணக்க விரும்பினர். ஆனால் அவர் அவர்களை தோற்கடித்து, தனது சகோதரியை கன்னோசியின் சக்கரவர்த்திக்கு திருமணம் செய்து கொடுத்ததாக பிருத்விராஜா விஜயம் கூறுகிறது. கன்னோசியின் இந்த ஆட்சியாளர் பிரதிகாரப் பேரரசர் மிகிர போஜனுடன் அடையாளம் காணப்பட்டார். போஜனின் வழித்தோன்றலான இரண்டாம் மகேந்திரபாலனின் ஆட்சிக் காலத்தின் பிரதாப்கர் கல்வெட்டு, சகாமனாக்கள் போஜனுக்கு "இன்பத்தின் பெரும் ஆதாரமாக" இருந்ததாகக் கூறுகிறது. இது தாம்பத்திய உறவைக் குறிப்பதாக இருக்கலாம்.  

இரண்டாம் கோவிந்தனுக்குப் பிறகு இவரது மகன் சந்தனராஜா ஆட்சிக்கு வந்தார்.